section_heading: Srednji vijek
paragraph_text: Sredinom 15. stoljeća, 1441., uspostavljen je neovisni Krimski Kanat, međutim, 1475. postao je dio Osmanskog Carstva. Krimski Tatari su sljedeća tri stoljeća bili podanici osmanskog sultana te su uživali široku autonomiju. Time je Osmanskom Carstvu osiguran mir na sjeveru i stalni priljev roblja. Nakon Rusko-turskog rata krajem 18. stoljeća, Krim je 1774. postao vazal Ruskog Carstva.Jurij Girenko:Odvajanje „ruskih“ regija od Ukrajine?. Ruski vjesnik, 24. veljače 2014. Pristupljeno 17. ožujka 2014. Krimski Tatari su nadalje bili većinski narod na poluotoku. Krim je prvi put pripojen u travnju 1783. ruskoj imperiji za vrijeme carice Katarine Velike. Iako je već oslabljeno Osmansko Carstvo u prosincu iste godine prividno pristalo na aneksiju, bio je to razlog izbijanja rusko-turskog rata 1787. – 1792. godine. Turska je pokušala vratiti Krim, ali bezuspješno. Sporazumom iz Jašija (današnja Moldavija) 1792. god. formalno je završen rat i priznata je ruska aneksija poluotoka iz 1783. god. Na poluotoku tada nije bilo ruskog stanovništva i stanovništvo su činili razni turkmenski narodi. Od 1802. godine Krim je dio Tavričeske gubernije sve do raspada Ruske imperije 1917 god.